alexandrainst/scandi-wiki huggingface dataset:
Abbath

Abbath er et norsk black metal band opprettet i 2015 av tidligere Immortal vokalist og gitarist «Abbath Doom Occulta» etter å ha forlatt Immortal tidligere samme år. Bandet ga ut debutalbumet Abbath 22. januar 2016, som ble nominert til Spellemannprisen 2016 i klassen metal. Bandet spilte live første gang på Tuska Open Air Metal Festival i 2015. I 2017 spilte bandet på Infernofestivalen. Bandets andre album kom i 2019, og singelen Harvest Pyre ble omtalt på Rolling Stone Magazines nettside som “En sang du må kjenne til”

Medlemmer

Nåværende 
Abbath Doom Occulta – vokal, gitar (2015–)
Ole André Farstad – gitar (2018–)
Ukri Suvilehto – trommer (2018–)
Mia Wallace – bassgitar (2019–)

Tidligere 
King ov Hell – bassgitar (2015–2018)
Kevin Foley – trommer (2015)
Silmaeth – gitar (2016–2018)
Emil Wiksten – trommer (2016–2018)

Diskografi 
 Count the Dead (Single, 2015)
 Abbath (Studioalbum, 2016)
 Harvest Pyre (Single, 2019)
 Calm in Ire (Of Hurricane) (Single, 2019)
 Outstrider (Studioalbum, 2019)

Referanser

Eksterne lenker 
 
 

 
Band etablert i 2015
Norske black metal-band
Simon Zhu Kaimin

Simon Zhu Kaimin (født 30. oktober 1868 i Shanghai i Kina, død 22. februar 1960) var katolsk biskop av Haimen i provinsen Jiangsu i Kina.

Han ble presteviet for jesuittene den 28. juni 1898. Den 2. august 1926 ble han utnevnt til titulærbiskop og apostolisk vikar av Haimen. Han ble bispeviet 28. oktober samme år i Peterskirken i Roma av pave Pius XI som en av seks – de første kinesiske katolske biskoper siden 1600-tallet. Da Haimen ble elevert til bispedømme 11. april 1946, ble han ordinarie biskop er. 

Han døde i 1960 mens de kommunistiske myndigheter holdt ham i husarrest.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Biskop Claudio Rangoni (1559-1621) *1593
Erkebiskop Wawrzyniec Gembicki (1559-1624) *1601
Erkebiskop Jan Wężyk (1575-1638) *1620
Biskop Piotr Gembicki (1585-1657) *1637
Biskop Jan Gembicki (1602-1675) *1653
Biskop Bonawentura Dobrogost Madaliński (1623-1691) *1672
Biskop Jan Małachowski (1623-1699) *1677
Erkebiskop Stanisław Szembek (1651-1721) *1690
Biskop Felicjan Konstanty Szaniawski (1668-1732) *1707
Biskop Andrzej Stanisław Załuski (1695-1758) *1724
Erkebiskop Adam Ignacy Komorowski (1699-1759) *1749
Erkebiskop Władysław Aleksander Łubieński (1703-1767) *1758
Biskop Andrzej Mikołaj Stanisław Kostka Młodziejewski (1717-1780) *1767
Biskop Kasper Kazimierz Kolumna Cieciszowski (1745-1831) *1775
Biskop Franciszek Borgiasz Mackiewicz (1756-1842) *1817
Biskop Michał Piwnicki (1771-1855) *1827
Erkebiskop Ignacy Ludwik Pawłowski (1776-1842) *1829
Erkebiskop Kazimierz Roch Dmochowski (1780-1851) *1841
Erkebiskop Wacław Żyliński (1803-1863) *1848
Biskop Aleksander Kazimierz Bereśniewicz (1823-1907) *1859
Biskop Szymon Marcin Kozłowski (1829-1899) *1883
Biskop Mieczyslaw Leonard Pallulon (1834-1908) *1883
Erkebiskop Bolesław Hieronim Kłopotowski (1848-1903) *1897
Biskop Jerzy Józef Elizeusz Szembek (1851-1905) *1901
Biskop Stanisław Kazimierz Zdzitowiecki (1854-1927) *1902
Kardinal Aleksander Kakowski (1862-1938) *1913
Pave Pius XI (1857-1939) *1919
Biskop Simon Zhu Kaimin (1868-1960) *1926

Referanser

Kinesiske katolske biskoper
Linjen Rebiba
Personer fra Shanghai
Kinesiske jesuitter
Helen Suzman

Helen Suzman (født Helen Gavronsky, 1917–2009) var en sør-afrikansk antiapartheidaktivist og politiker.

Hun ble født i Germiston i Sør-Afrika som datter av litauisk-jødiske immigranter. Hun studerte og underviste i økonomi og statistikk ved Witwatersrand University.

I 1953 ble hun innvalgt i parlamentet som medlem av liberale United Party, men brøt ut og grunnla  Progressive Parti i 1959. Bruddet var grunnet i  motstand mot apartheid. Suzman ble således den første som ble valgt inn i det sørafrikanske parlament på et uttalt antirasistisk program. Hun utgjorde i mange år eneste medlem av opposisjonen i landet, mot det statsbærende nasjonalistpartiet som også sto for apartheidpolitikken. Denne stillingen brukte hun til å starte høringer om politiske drap og massakrer, kritisere apartheidlovgivning og på andre måter avsløre og avdekke regimets overgrep. Hun besøkte flere ganger Nelson Mandela og andre politiske fanger i fengslet. Hun var også til stede ved begravelser av ofre for politivold, ved demonstrasjoner og uttalte seg til internasjonal presse og diplomati. Hun mistet mange svarte støttespillere da hun tok avstand fra boikott av Sør-Afrika. Suzmann gikk av som parlamentariker i 1989. Hun stod ved president Mandelas side da han underskrev den nye grunnloven for landet i 1996.

Referanser

Kilder 
 Suzman, Helen. In No Uncertain Terms: A South African Memoir. New York: Knopf, 1993. ISBN 0-679-40985-8

Eksterne lenker 

  Demokrati? Det var bedre under apartheid, sier Helen Suzman  Artikel i Telegraph 
 Helen Suzman (BBC radioprogram)
 Helen Suzman æres i Côte Saint-Luc, Quebec, Canada

Personer fra Germiston
Sørafrikanske politikere
Sørafrikanske aktivister
Antiapartheid-aktivister
Honorære utnevnelser til Order of the British Empire
Skandale i Bøhmen og andre Sherlock Holmes-eventyr

For den britiske TV-serien produsert i perioden 1984-1994, se The Adventures of Sherlock Holmes (TV-serie).
Skandale i Bøhmen og andre Sherlock Holmes-eventyr, originaltittel The Adventures of Sherlock Holmes, er en samling av tolv noveller skrevet av Arthur Conan Doyle, som alle handler om hans berømte detektiv Sherlock Holmes og illustrert av Sidney Paget. Boken ble i sin helhet gitt ut på norsk i 1987 med tittelen En skandale i Böhmen og andre Sherlock Holmes-eventyr.

Novellene ble først utgitt i Strand Magazine fra juli 1891 til juni 1892. Boksamlingen ble første gang utgitt den 14. oktober 1892 av det britiske forlaget George Newnes Ltd og den 15. oktober samme år på det amerikanske forlaget Harper. Den britiske førsteutgivelsen var på 14 500 kopier.

De tolv novellene i denne samlingen er

 «A Scandal in Bohemia» – norsk tittel «Skandale i Bøhmen»
 «The Red-Headed League» – norsk tittel «De rødhåredes forening»
 «A Case of Identity»
 «The Boscombe Valley Mystery»
 «The Five Orange Pips»
 «The Man with the Twisted Lip» – norsk tittel «Mannen med arret»
 «The Adventure of the Blue Carbuncle»
 «The Adventure of the Speckled Band» – norsk tittel «Det flekkete båndet»
 «The Adventure of the Engineer's Thumb»
 «The Adventure of the Noble Bachelor»
 «The Adventure of the Beryl Coronet»
 «The Adventure of the Copper Beeches»

Sherlock Holmes i Norge 
Denne samlingen var forfatterens tredje utgivelse med Sherlock Holmes. De to foregående kom ut i 1887 og 1890. Den første utgivelsen i Norge var i avisen Morgenbladet i 1891 med novellen De fires tegn (The Sign of Four) og den første bokutgivelsen kom to år senere med Forfulgt. Uddrag af nogle Optegnelser af John H. Watson, forhenv. Militærlege (kun novellen A Study in Scarlet). Skandinavisk Bibliotheks Forlag. Kra. 1893.

I 1969 utga Gyldendal Norsk Forlag i Nils Nordbergs oversettelse og utvalg boken Sherlock Holmes. Syv fortellinger fra hans liv og virke. (Utvalg fra A Study in Scarlet, The Adventures of Sherlock Holmes og The Memooirs of Sherlcok Holmes). Nils Nordberg fulgte opp med ytterligere en samling på samme forlag i 1970, Sherlock Holmes vender tilbake. Syv myserier fra hans saksarkiver. (Historier fra The adventures of Sherlock Holmes, The Return of Sherlock Holmes, The Case-book of Sherlock Holmes og His Last Bow.)

Triviell informasjon 
Tittelfiguren selv, Sherlock Holmes, var navngitt etter den berømte amerikanske lyrikeren Oliver Wendell Holmes, Sr.

Da novellen The Speckled Band ble første gang trykt i den norske avisen «Avisen» i 1899 var tittelen Sherloch Holmes i Stoke Moran. Merk at navnet var feilstavet.

Boken The Adventures of Sherlock Holmes ble forbudt i Sovjetunionen i 1929 grunnet anklage om okkultisme, noe Arthur Conan Doyle faktisk var opptatt av i en tid, skjønt denne boken hadde ingen tegn på slike emner. Forbudet ble fjernet senere.

The Adventures of Sherlock Holmes er også tittelen på den første episoden i fjernsynsserie om Arthur Conan Doyles detektiv som ble produsert av Granada Television i England mellom 1984 og 1994.

Sherlock Holmes, Eventyrene om
Arthur Conan Doyle
Pølse i brød

Pølse i brød er hurtigmat som har blitt en viktig matkultur i mange land. Det er blant annet vanlig å spise denne typen mat under feiringen av barnebursdager.

I Mellom-Europa er den tyske stekepølsa, bratwurst, trolig best kjent.

Pølsebrød
Pølsebrød er vanligvis et avlangt mykt brød bakt på hvetemel.

Alminnelige pølsebrød serveres til kokte eller stekte pølser av ulike slag, og denne retten kalles normalt for «pølse i brød». I brødet kan det være et avlangt snitt som er skåret for å gi plass til en varm pølse. Denne matretten kalles for en hotdog.

Industrielt fremstilte pølsebrød er normalt ferdigskårne. Brødet gjør måltidet mer mettende, fungerer som isolering omkring den varme pølsen og holder eventuelle tilbehør på plass. Den billigste retten i de fleste gatekjøkken er et pølsebrød med sennep og kalles for en kradser.

Brød med et hull i den ene enden hvor den varme pølsen innføres i nesten hele sin lengde, kalles for fransk hotdog-brød.

Krydder og garnityr 

Bruk av sennep som krydder på pølse i brød (såkalt hot dog) ble første gang observert på Verdensutstillingen i St. Louis i 1904, da gul fransk sennep ble introdusert i markedet av R.T. French Company. I dag kjent under varemerket French's.

I Norden er det vanlig å omsette varme pølser på gatekjøkken, bensinstasjoner, kiosker og andre serveringssteder. Variasjoner i serveringen handler ofte om det utvalg av garnityr salgsstedet tilbyr. Vanlig pølsegarnityr er rå løk, stekt løk (sprøstekt eller varm), agurkmix, ketchup, sennep, potetsalat, rekesalat, ost og bacon med mer.

Varianter
 Pølse i vaffel er en sjelden variant, først og fremst kjent fra Mossedistriket.
 Fransk hot dog (også kjent som monte frank) er en pølse som plasseres i et lofflignende brød som er uthult og varmet opp på en slags stanganordning slik at brødet får en lett sprø overflate. Før pølsen kommer på plass kan pølsebrødet fylles med eksempelvis ketchup, sennep eller annen dressing eller garnityr.
 Pølse i pinnebrød
 Kradser er pølsebrød uten pølse, som serveres fra danske pølsevogner
 Choripán (baguett fylt med grillet chorizo) er en søramerikansk variant som stammer fra Argentina, men som også er utbredt i andre søramerikanske land som Uruguay, Chile og Paraguay.

Norge 
Pølse i brød er blitt en viktig matkultur også i norsk matkultur. Det er blant annet vanlig å spise denne typen mat under feiringen av barnebursdager, Sankthans og på 17. mai.

I Norge er wienerpølse og grillpølse de to mest utbredte pølsesortene brukt til pølse i brød. Pølse i brød ble vanlig i Norge på 1950-tallet, og pr. 2016 spises det i Norge  tonn pølser i året. 17. mai er dagen der det spises mest, og hver nordmann spiser i snitt tre pølser denne dagen. Noen steder i landet er varianten pølse i lompe mer utbredt, her erstattes brødet med en potetlompe. I Bergen kalles pølse i brød for en hotdog.

Referanser 

Pølser
Hurtigmat
Kjøttretter
Arild Theimann

Arild Theimann (født 19. november 1966) er en norsk politiker fra Sandefjord og fagforeningsmann, spesialrådgiver i LO forbundet Industri Energi. 

Han er medlem av Sandefjord kommunestyre. Han er medlem i formannskapet i Sandefjord kommune, Miljø- og planutvalget og politirådet i Sandefjord kommune.

Han er 2. vara for Arbeiderpartiet til Stortinget 2021-2025  

Styremedlem i Vestfold og Telemark Arbeiderparti og vara til landsstyret i Arbeiderpartiet 

Tidligere politisk rådgiver for olje- og energiminister Marte Mjøs Persen ble engasjert 14. oktober 2021  

Han var ordførerkandidat for Sandefjord Arbeiderparti til kommunevalget 2015.

Han var tidligere leder i Sandefjord Arbeiderparti. 2008 - 20015. 

Han var tidligere redaktør nå spesialrådgiver i Industri Energi.  

Politiske verv i "gamle Sandefjord kommune:
Skole- og barnehageutvalget, periodene 2003–07, 2007–11 og 2011–15. 
Administrasjonsutvalget og lønns- og ansettelsesutvalget. 2007–11 og 2011–15 Kommunestyret, Formannskapet, Planutvalget 2011–15  

Theimann var delaktig i sammenslåingen av Stokke Andebu og Sandefjord kommune, hvor han var med i arbeidsutvalget til fellesnemda og medlem av fellesnemda.

Theimann har vært Industri Energis representant i Kon-Kraft prosjekt 6 - Olje- og gassvirksomhet i nord.

Deltager i en arbeidsgruppe for å redusere engangsartikler av plast, nedsatt av Klima- og miljøminister Ola Elvestuen

Referanser 

Politiske rådgivere i Regjeringen Støre
Lokalpolitikere i Sandefjord
Ap-politikere i Vestfold
Personer fra Sandefjord kommune
Nord-Makedonias kvinnelandslag i fotball

Nord-Makedonias kvinnelandslag i fotball representerer Nord-Makedonia i internasjonal fotball. Makedonia debuterte 7. mai 2005 mot Kroatia og tapte 0-4. Over 2 år senere, den 8. november 2007, vant Makedonia sin første kamp, 4-3 mot Armenia.

Makedonias første kvalifisering var til EM i 2009, der de arrangerte innledende gruppe 5 med Wales, Kasakhstan og Færøyene. Makedonia tapte alle kampene og havnet sist. I kvalifiseringen til VM 2011 var laget det svakeste i Europa, med åtte tap og 3–68 i målforskjell. Det beste resultatet laget klarte var 1–6 mot Hviterussland. Dette skyldtes at de i stor grad stilte med et tilnærmet U20-landslag mesteparten av tiden.

Se også
Fotball for kvinner
EM i fotball for kvinner
Liste over kvinnelandslag i fotball
Nord-Makedonias herrelandslag i fotball

Makedonia Republikken
Fotball i Nord-Makedonia
Grapefrukt

Grapefrukt er sitrusfamiliens største medlem.  Det finnes flere varianter av grapefrukt og fargene varierer fra helt lys til rosa. De rosa variantene er som regel litt søtere enn de lyse. Uavhengig av farge har all grapefrukt en sødme med en svak bitter ettersmak.

Opprinnelse 
Den første dokumenterte oppdagelsen av grapefrukt fant sted på Barbados i 1750 av Griffith Hughes. I 1823 ble den brakt til Florida, til det som nå er kjent som Safety Harbor.

Frukten ble først populær på slutten av 1800-tallet, før det var ble den brukt som en dekorativ plante. USA ble raskt en stor produsent av frukten, med frukthager i Florida, Texas, Arizona og California. På spansk er frukten kjent som toronja eller pomelo.

Grapefrukten vokser i klaser på trær og har derfor fått navnet grape, som er det engelsk navnet for drue. Trærne er vanligvis på rundt 5-6 meter høye, selv om de på det meste kan bli 13-15 meter. Bladene er lange, tynne og mørkegrønne (opptil 15 cm).

Produksjon 

USA er den ledende produsenten av grapefrukt i verden, etterfulgt av Kina og Sør-Afrika.

Grapefrukten i dagliglivet

Bruksområde 
Grapefrukt er en god erstatning for sitron/lime – smaken blir litt mindre syrlig, litt søtere og med et hint av bitterhet. Særlig til salater gjør grapefrukten seg meget godt. Bare press noen dråper over, og du vil kjenne hvor fantastisk grapefrukten kan være som smaksforsterker.

Grapefrukt er også god som frokostfrukt. Fruktkjøttet fjernes fra skallet og skjæres løs fra membranene. De rene grapefruktfiletene legges tilbake i skallet for servering. 
Presset grapefrukt egner seg godt til saft eller juice. Fruktsaften fra den hvite grapefrukten er syrligere, og bør tilsettes litt sukker før den drikkes.

Oppbevaring 
Grapefrukten har lang holdbarhetstid og oppbevares best ved 8-12 °C, men trenger ikke å oppbevares i kjøleskap.

Grapefrukten skal være fast og glatt i skallet og føles tung i hånden. Hvis skallet er svært tykt eller mykt tilsier det at grapefrukten er av dårlig kvalitet.

Næringsinnhold 
Grapefrukten er meget kalorifattig. Den er rik på mineraler og inneholder i omtrent like mye C-vitamin som for eksempel en klementin.

Den rødlige fargen skyldes den kraftige antioksidanten Lykopen. Den bitre smaken kommer av at grapefrukten inneholder Kinin.

Eksterne lenker 
 

Sitrusfrukt
M (film)

M, med undertittelen – Eine Stadt sucht einen Mörder («En by søker en morder»), er en tysk thriller fra 1931. Filmen er en av de første lydfilmene og blant de mest betydningsfulle i tysk filmhistorie. Regien er den østerrikske filmskaperen Fritz Langs første lydfilm. Handlingen foregår i Berlin, der politiet og forbyterbandene er på jakt etter en barnemorder, spilt av ungareren Peter Lorre. Filmen viser både morderens psykologi og den tyske storbyens krisepregede virkelighet i mellomkrigstida.

Handling 

En barnemorder i Berlin slår byen med skrekk, og massehysteri bryter ut. Politiet søker etter morderen med alle midler, men forgjeves. Heller ikke hyppige razziaer leder fram til ham. Til gjengjeld plager oppstyret de kriminelle bandene så mye at de beslutter seg for selv å finne morderen. En blind tigger gjenkjenner morderens plystring, bokstaven M blir satt med kritt på jakka hans, og så begynner jakten for alvor. Morderen rømmer inn i en forretnings- og kontorgård, men blir i løpet av natta funnet og fanget av de kriminelle og stilt for retten i deres egen domstol. Til sist kommer politiet og overtar morderen.

Medvirkende 
 Peter Lorre – Hans Beckert, barnemorderen
 Gustaf Gründgens – innbruddstyv
 Otto Wernicke – kriminalkommissær Karl Lohmann
 Theo Lingen – bondefanger
 Paul Kemp – lommetyv
 Fritz Odemar – spiller
 Inge Landgut – offer
 Hertha von Walther – prostituert

Mottakelse og betydning 
M hadde premiere i Tyskland 11. mai 1931 og ble en stor publikumssuksess da. Filmen nyter fortsatt stor anerkjennelse blant filmeksperter. Den er med i den tyske filmkanon og nevnes av flere som den mest betydningsfulle tyske filmen noensinne.

Filmen er utgitt på DVD i en restaurert utgave fra 2003. Den opprinnelige filmlengden på  meter (117 minutter) er imidlertid gått tapt. Allerede etter filmsensuren i mai 1931 ble den avkortet til  meter (111 minutter), og i en etterkrigsutgave ble den ytterligere redusert til  meter (99 minutter). Ved restaureringa i 2003 forsøkte man imidlertid å komme så nær originalutgaven som mulig. Det innebar at en samlet inn alle tilgjengelige deler av filmen, bearbeidet dem digitalt og retusjerte en mengde skader på de gamle filmkopiene. Resultatet ble en  meter (105 minutter) lang film som nok er det nærmeste en kommer originalfilmen i dag.

Annet 
 Skuespilleren Otto Wernicke gjentok rollen som kriminalkommissær Karl Lohmann i Fritz Langs neste film Das Testament des Dr. Mabuse (Doktor Mabuses testament) fra 1932.
 Filmen har bildeformatet 1:1,19, et format som er uvanlig i dag og smalere enn for eksempel det tradisjonelle fjernsynsformatet 4:3. Dette skyldes datidas filmteknikk, der en brukte en del av filmrullen til lydsporet.
 En nyinnspilling fra USA i 1950 ble ingen suksess. Handlinga i filmen var da flyttet fra Berlin til Los Angeles.
 I 2003 ble M spilt inn som tysk hørespill.

Referanser

Eksterne lenker 
 

Tyske kriminalfilmer
Thrillerfilmer
Film noir
Filmer fra 1931
Tyskspråklige filmer
Filmer regissert av Fritz Lang
Blindebukk

Blindebukk er en gammel, populær selskapslek, som i Norge kanskje spesielt er knyttet til jula og julestuene. Leken går ut på at en av festdeltakerne blir pekt ut til å være bukk og får bundet et skjerf bundet over øynene. Blindebukken blir så snurret rundt, og skal i blinde forsøke å orientere seg slik at han eller hun får fanget noen de andre deltakerne. Det gjelder å bruke hørselen for å finne ut hvor de andre gjemmer seg. I enkelte tilfeller skal blindebukken også gjette hvem det er han eller hun har fanget, og er svaret feil må blindebukken bare fortsette sin søken. Den som blir fanget og avslørt må straks overta skjerfet og selv løpe blindebukk.

Historie 
Arrangementet ga en anledning for de lekende til å berøre hverandre, og leken ble nok i utgangspunktet helst praktisert av gifteferdige ungdommer. Nå er leken som oftest kun å se i barneselskaper og fødselsdagsfeiringer for barn.

Nils Lagli beskriver en variant fra Rana som han har titulert «Aa napp blinnkjuka».

Blindebukken i Ludvig Holbergs Jule-Stue 
Med Christian Vs Norske Lov av 1687, hvor det kom inn en paragraf som forbød folk å arrangere julestuer, samt den pietistiske bevegelse, som fra 1720-årene av førte til økt motstand mot julegilder og forlystelser i julehøytiden, skrev Ludvig Holberg énaktskomedien Jule-Stue (1724). Holberg beskriver her nettopp dette stemningsskiftet i det verten Jeronimus, etter å ha hørt et rykte om «at der er fød en Kalv med Top paa Hovedet og Fabelader på Benene»,
tar det som et tegn på tidens forfengelighet, pyntesyke og morskap, og bestemmer seg for å avlyse årets selskapeligheter. Datteren Pernille, som er forelsket i en av de innbudte gjestene, overtaler likevel faren til å arrangere festen. De starter julestuen med å løpe blindebukk, og verten blir pekt ut til å være førstemann ut. Pernille benytter anledningen til å flørte med sin utkårne hjertenskjær, men da faren drar av seg bindet og ser hva som skjer bak hans rygg, ender det hele med slåsskamp, spetakkel og øredøvende leven, hvorpå vekterne styrter til og fører hele selskapet ned til Rådhusarresten.

Se også 
 Bind for øynene

Referanser

Kilder 
 Ludvig Holberg: Jule-Stue. Comoedie udi een Act. Jubeludgave af Ludvig Holbergs samtlige Comoedier. Gyldendal Nordisk Forlag. Kjøbenhavn 1884.
 Nils Lagli: Julspel i Ranen. Illustrasjoner av Kine Hermansen. Norsk Folkeminnelags skrifter nr. 139. H. Aschehoug & Co. (W. Nygaard). Oslo 1994. ISBN 82-03-17482-5

Eksterne lenker 
 

Juleleker
Leker
Klippen Loddefjord

Klippen Loddefjord er en kristen frikirkelig menighet på Loddefjord, i Bergen kommune i Hordaland. Menigheten er tilsluttet den norske pinsebevegelsen. Klippen Loddefjord ble stiftet i 1985.

Menigheten hadde 87 tilskuddstellende medlemmer i 2019. For ungdom i konfirmasjonsalder tilbyr menigheten den frikirkelige konfirmantundervisningen Tentro.

Klippen Loddefjord er engasjert i produksjon av program til lokalradio. Menigheten driver en menighetsbibelskole.

Misjon 
Klippen Loddefjord er engasjert i misjonsarbeid og støtter norsk pinsemisjons arbeid. De støtter arbeidet til misjonærene Kathleen og Torkel Pedersen, Raili og Stephen Malerna, samt arbeidet til K.A.B.A. og IBRA media. Menigheten er engasjert i et prosjekt med fjernadopsjon (? i India).  I 2007 var menighetens misjonsregnskap på 42 200,- kr..

Referanser

Kilder 
 Brox, Torill F. (redaktør). 2007. Årbok 2007. For Pinsebevegelsen i Norge. Korsets Seier Publikasjoner AS

Eksterne lenker 
 Klippen Loddefjord – hjemmeside

Etableringer i 1985
Menigheter i Bergen
Norske pinsemenigheter
Betania Knarvik

Betania Knarvik er en kristen frikirkelig menighet i Knarvik, i Alver kommune i Vestland.  Menigheten er tilsluttet den norske pinsebevegelsen. Betania Knarvik ble stiftet i 1979. 

Menigheten hadde 155 tilskuddstellende medlemmer i 2019. For ungdom i konfirmasjonsalder tilbyr menigheten den frikirkelige konfirmantundervisningen Tentro. 

Betania Knarvik er medeier i lokalradioen, Radio PR, på Isdalstø.

Misjon 
Betania Knarvik er engasjert i misjonsarbeid og støtter norsk pinsemisjons arbeid i Kongo og Thailand.  Menigheten støtter arbeidet til misjonærene Helge Bjørklund, Inger-Johanne og Inge Bjørnevoll, Raili og Stephen Malerna.  I 2007 var menighetens misjonsregnskap på 90 334,- kr..

Referanser

Kilder 
 Brox, Torill F. (redaktør). 2007. Årbok 2007. For Pinsebevegelsen i Norge. Korsets Seier Publikasjoner AS

Norske pinsemenigheter
Knarvik
Byggverk i Alver
Religion i Vestland
Etableringer i 1979
Salem Skudeneshavn

Salem Skudeneshavn er en kristen frikirkelig menighet på Skudeneshavn, i Karmøy kommune,  Rogaland. Menigheten er tilsluttet den norske pinsebevegelsen. Salem Skudeneshavn ble stiftet i 1935. 

Menigheten har 211 medlemmer, medregnet tilhørige, det vil si barn av døpte medlemmer.  For ungdom i konfirmasjonsalder tilbyr menigheten den frikirkelige konfirmantundervisningen Tentro.

Misjon 
Salem Skudeneshavn er engasjert i misjonsarbeid og støtter norsk pinsemisjons arbeid og er utsendermenighet for misjonær Kjellaug Palma Sjølund.   De støtter Reach the nations sitt arbeide.

Referanser

Kilder 
 Brox, Torill F. (redaktør). 2007. Årbok 2007. For Pinsebevegelsen i Norge. Korsets Seier Publikasjoner AS

Eksterne lenker 
 Salem Skudeneshavn – hjemmeside 

Norske pinsemenigheter
Kultur i Karmøy
Religion i Rogaland
Etableringer i 1935